The New York Times Book Review

The New York Times Book Review (בראשי תיבות: NYTBR; בתרגום חופשי: ביקורות הספרים של הניו יורק טיימס) הוא כתב עת שבועי המתפרסם כמוסף לעיתון "הניו יורק טיימס" ובו נסקרים ספרות בדיונית וספרי סיפורת חדשים. הוא אחד מפרסומי ביקורת הספרים המשפיעים והנקראים ביותר בתעשייה. משרדיו ממוקמים ליד הטיימס סקוור בניו יורק. החל מ-10 באוקטובר 1896, הניו יורק טיימס מפרסם מדור המוקדש לביקורת ספרים. בתאריך זה פורסם בעיתון: אנו מתחילים היום בפרסום מוסף המכיל ביקורות על ספרים חדשים... ושאר נושאים מעניינים... הקשורים לחדשות היום. המקור באנגלית We begin today the publication of a Supplement which contains reviews of new books ... and other interesting matter ... associated with news of the day. — הניו יורק טיימס, 10 באוקטובר 1896 קהל היעד של כתב העת הוא קוראים מבוגרים, אינטליגנטים ובעלי תחומי עניין כללי. העיתון מפרסם שתי גרסאות בכל שבוע, האחת עם ציון מחיר הנמכרת לבעלי מנוי, בחנויות ספרים ובדוכני עיתונים; השנייה ללא ציון מחיר, מתפרסמת כמוסף בכל מהדורת יום ראשון של העיתון. מלבד ציון המחיר גרסאות אלו זהות. בכל שבוע NYTBR מקבל כ-750 עד 1000 ספרים מהוצאות לאור ומסופרים, מתוכם נבחרים כ-20 עד 30 לביקורת. הספרים נבחרים על ידי עורכי הבדיקה המקדימה, אשר קוראים יותר מ-1,500 ספרים בשנה. תהליך הבחירה מבוסס על איתור ספרים חשובים, ראויים לציון, לצד חשיפה של סופרים חדשים לקהל הקוראים. מדיניות כתב העת היא כי הוצאות לאור עצמאיות אינן מבוקרות. ספרים שלא שנבחרו לביקורת מאוחסנים בחדר ייעודי במשרדי כתב העת ולאחר מכן נמכרים. לדוגמה ב-2006 בארנס אנד נובל הגיעו אחת לחודש על מנת לרכוש את הספרים שאוחסנו בחדר וההכנסות ממכירה זו נתרמו על ידי NYTBR לצדקה. ספרים שעברו ביקורת נתרמים בדרך כלל לעורך הביקורת. החל משנת 2015, כל מבקרי כתב העת מועסקים כפרילנסר, ללא צוות מבקרים עצמאי. לפני כן, צוות המבקרים הועסק ישירות על ידי כתב העת ורק חלקם היו פרילנסרים. מבקרים פרילנסרים עובדים בשיתוף עם עורך בדיקה מקדימה מבית כתב העת, העובד איתם ליצירת מאמר הביקורת הסופי. מבקרי הפרילנסר כוללים גם מבקרי ספרות, סופרים, אנשי אקדמיה ואמנים הכותבים ביקורות לכתב העת על בסיס קבוע. קיימים תפקידים נוספים במערכת כתב העת - עורך ראשי, עורכים בכירים; צוות עורכי לשון; עורך מכתבים, הקורא מכתבים המגיעים למערכת; כותבי טורים שבועיים, כמו הטור "Paperback Row" ; עורך הפקה; חטיבת אתר ופרסום אינטרנט; וכן תפקידים נוספים. לכתב העת יש אתר אינטרנט, הנקרא Book Review Podcast המציע תכנים נוספים, כולל הקלטות של ראיונות עם סופרים. כתב העת מפרסם בכל שבוע את רשימת רבי המכר של הניו יורק טיימס. מדובר ברשימה משפיעה ומצוטטת. הרשימה נוצרת על ידי העורכים במחלקת "News Surveys" בטיימס. בשנים 2004–2013 סם טאנינוס היה העורך הראשי של כתב העת. בשנת 2013 פמלה פול מונתה לעורכת הראשית. בכל שנה, בתחילת דצמבר, מפרסם כתב העת את רשימת "100 הספרים הבולטים של השנה". הרשימה מכילה סיפורת וספרות בדיונית, 50 ספרים מכול סוג. מתוך הרשימה הנבחרת, עשרה ספרים מוכתרים כ"הספרים הטובים ביותר של השנה", חמישה מכל סוג.  רשימה נוספת המתפרסמת בסוף השנה כוללת את עשרת ספרי הילדים המאוירים הטובים ביותר, הנבחרים על ידי חבר שופטים. בשנת 2010, אלן סורנסון וג'ונה ברגר, פרופסורים מאוניברסיטת סטנפורד, פרסמו מחקר הבודק את ההשפעה של ביקורות חיוביות או שליליות של כתב העת על מכירת הספרים. הם מצאו כי הייתה עלייה במכירות של כל הספרים שזכו לביקורת חיובית. מכירת ספרים שפורסמו על ידי מחברים ידועים נפגעה לאחר ביקורות שליליות ואילו נמצאה עליה במכירות של ספרים שנכתבו על ידי מחברים פחות ידועים וקיבלו ביקורות שליליות. מחקר שפורסם ב-2012 על ידי הסופרת והפרופסורית רוקסן גיי, מצא כי 90% מביקורות כתב העת שפורסמו ב-2011 היו על ספרים שנכתבו על ידי מחברים לבנים. גיי אמרה כי "המספרים משקפים את המגמה הכללית בתחום שבו הרוב המכריע של ספרים שיצאו לאור נכתבו על ידי סופרים לבנים". אתר האינטרנט הרשמי של The New York Times Book Review (באנגלית) אתר האינטרנט הרשמי של The New York Times Book Review (באנגלית) The New York Times Book Review, ברשת החברתית אקס (טוויטר) דף הבית של כתב העת ביקורת הספרים של הניו-יורק טיימס אתר The Book Review Podcast של כתב העת ראיונות עם עורכים בכירים וכתבים ב- NYTBR, על ידי מייקל אורבך, The Knight News, 2/8/07 : האיש מאחורי הביקורת: סם טאנינוס (באמצעות wayback Machine) שאלה ותשובה: דווייט גארנר (באמצעות wayback Machine) שאלה ותשובה: ליזל שילינגר (באמצעות wayback Machine) שאלה ותשובה: רייצ'ל Donadio (באמצעות wayback Machine) Are 'The New York Times' Book Reviews Fair, Tell Me More, National Public Radio, פורסם בתאריך 20/8/2010 Secret Workings Of 'Times' Book Review Exposed, פורסם בתאריך 24/2/2007 C-SPAN, Inside The New York Times Book Review, ‏17/10/2006 הודעה על פתיחתו של מדור הביקורת, Inaugural book review issue, הצהרה בעמוד 4, טור מס' 1, מתאריך ה-10 באוקטובר, ניו יורק טיימס, 1896 Noah Charney, Inside the NYT Book Review: ‘How I Write’ Interviews Sam Tanenhaus, ‏8/8/2012 Pamela Paul, [Pamela Paul Answering the Most Frequent Questions About the Book Review], ‏1/1/2016 Allen Pierleoni, Best-sellers lists: How they work and who they (mostly) work for, ‏22/1/2012 The New York Times, HOLIDAY GIFT GUIDE; 100 Notable Books of 2010, העמוד מקשר גם לשנים הקודמות, ‏5/12/2010 Jonah Berger ,Alan T. Sorensen, Scott J. Rasmussen, Positive Effects of Negative Publicity: When Negative Reviews Increase Sales, Marketing Science, 5 29, 2010 Jenny Thai, Bad publicity may boost book sales, https://www.stanforddaily.com/2011/02/23/bad-publicity-may-boost-book-sales/, The Stanford Daily,, ‏23/11/2011 Roxane Gay, Where Things Stand, The Rumpus, ‏6/6/2012